Hrvatski sabor
20190710

Hvala poštovani potpredsjedniče, poštovani kolega Borić, mi tražimo rješenje ove situacije. Od početka ove rasprave nitko nije politizirao osim kolegice Lukačić koja je održala ovdje jednu odu, hvalospjev premijer kako on ima srce za potrebite, to je bilo tako dirljivo slušati i vas koji ste počeli optuživati druge zastupnike, druge političke opcije zbog onoga što se dogodilo ili nije dogodilo. Ja mislim da je kolega Bauk na početku rekao da su počinili oni određene propuste i pogreške i da smo išli u cijeloj ovoj raspravi ka smjeru rješavanja problema ali nemojte molim vas o koncesijama, znamo što ste radili oko Zlatnog rata, nemojte molim vas o prenamjenama zemljišta, nemojte o GUP-ovima, bolje vam je da se na ta pitanja i na te teme ne javljate, da kada vam se utipkaju te ključne riječi, najbolje da ubacite nešto da vas se blokira i da ništa ne govorite po tom pitanju.